             На основу члана 99. Закона о планирању и изградњи (''Сл. Гласник РС'' број 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019-др. закон), члана 4. Одлуке о грађевинском земљишту  („Сл. лист општине Књажевац“, бр. 10/2015 и 5/2017) и члана 51. Статута општине Kњажевац- Пречишћен текст (“Сл. лист општине Књажевац”, број 6/2019), Општинско веће општине Књажевац, на седници одржаној дана 31.10.2019. године, расписује

ЈАВНИ ОГЛАС  РАДИ ОТУЂЕЊА НЕИЗГРАЂЕНОГ ГРАЂЕВИНСКОГ ЗЕМЉИШТА
У ЈАВНОЈ СВОЈИНИ ОПШТИНЕ КЊАЖЕВАЦ, ПУТЕМ ЈАВНОГ НАДМЕТАЊА 


1. Расписује се Оглас за јавно надметање ради отуђења неизграђеног грађевинског земљишта (у даљем тексту: грађевинско земљиште) у јавној својини општине Књажевац, за изградњу објеката са наменом према планском документу на основу кога се издају локацијски услови, односно грађевинска дозвола, на локацији у Дреновцу.
      А) Адреса: Дреновац;

           Број кат. парцеле:   кп. бр. 1516   КО Дреновац, уписана у Лист непокретности број 133 КО Дреновац, као јавна својина општине Књажевац;

           Површина катастарске, односно грађевинске парцеле: 0.25,83 ха.

           Статус кат. парцеле: Дефинисан Просторним планом општине Књажевац („ Службени лист општине Књажевац бр. 9/1/2011“), уз обавезу инвеститора да изгради објекте  у складу са важећим планским документом и позитивним законским прописима, подзаконским и другим прописима.
           Предвиђена градња : Изградња објеката са наменом према планском документу на основу кога се издају локацијски услови, односно грађевинска дозвола.               
            Саобраћајна повезаност парцеле некатегорисаним путем кп. бр. 8509 са локалним путем Л -  44 је добра.
           Опремљеност комуналном инфраструктуром: Парцела није опремљена комуналном или другом инфраструктуром (В, К, Ел. инст., ПТТ и др.), и будући инвеститор је у обавези да исту опреми комуналном и другом инфраструктуром. Сви трошкови опремања парцеле комуналном и другом  инфраструктуром падају на терет будућег инвеститора. Опремање комуналном и другом инфраструктуром се врши под условима одговарајућег имаоца јавних овлашћења, који су неопходни приликом издавања локацијских услова у складу са Законом о планирању и изградњи.
             Напомена: Обавештавају се учесници Огласа да се на лицу места на кат. парцели 1516 КО Дреновац налази део бесправно изграђеног објекта (из тачке 1. означене под Б) овог Огласа), трећег лица – непознатог власника који није евидентиран код РГЗ Службе за катастар непокретности у Књажевцу. 

        Б) Адреса: Дреновац ;

           Број кат. парцеле:   кп. бр. 1517 КО Дреновац, уписана у Лист непокретности број 133 КО Дреновац, као јавна својина општине Књажевац;

           Површина катастарске, односно грађевинске парцеле:  0.53,06 ха.
           Статус кат. парцеле: Дефинисан Просторним планом општине Књажевац („ Службени лист општине Књажевац бр. 9/1/2011“), уз обавезу инвеститора да изгради објекте  у складу са важећим планским документом и позитивним законским прописима, подзаконским и другим прописима.
           Предвиђена градња : Изградња објеката са наменом према планском документу на основу кога се издају локацијски услови, односно грађевинска дозвола.               
             Саобраћајна повезаност парцеле некатегорисаним путем кп. бр. 8509 са локалним путем Л - 44 је добра.
            Опремљеност комуналном инфраструктуром: Парцела није опремљена комуналном или другом инфраструктуром (В, К, Ел. инст., ПТТ и др.), и будући инвеститор је у обавези да исту опреми комуналном и другом инфраструктуром. Сви трошкови опремања парцеле комуналном и другом  инфраструктуром падају на терет будућег инвеститора. Опремање комуналном и другом инфраструктуром се врши под условима одговарајућег имаоца јавних овлашћења, који су неопходни приликом издавања локацијских услова у склкаду са Законом о планирању и изградњи.
            Напомена: Обавештавају се учесници Огласа да се на лицу места на кат. парцели 1517 КО Дреновац налазе два бесправно изграђена објекта и део једног бесправног изграђеног објекта (из тачке 1. означене под А) овог Огласа), трећег лица – непознатог власника који нису евидентирани код РГЗ Службе за катастар непокретности у Књажевцу.
2.  Почетна цена за отуђење грађевинског земљишта утврђена је у складу са Одлуком о грађевинском земљишту  („Сл. лист општине Књажевац“, бр. 10/2015 и 5/2017) и износи:

А) за катастарску, односно грађевинску парцелу бр. 1516 КО Дреновац, уписана у Лист непокретности број 133 КО Дреновац 516.600,00 динара.
Б) за катастарску, односно грађевинску парцелу бр. 1517 КО Дреновац, уписана у Лист непокретности бр. 133 КО Дреновац 1.061.200,00. динара.
Гарантни износ одређује се у износу од 40% од почетне цене и износи:

А) за катастарску односно грађевинску парцелу број 1516 КО Дреновац 206.640,00 динара.

Б) за катастарску односно грађевинску парцелу број 1517  КО Дреновац 424.480,00 динара.
       
 Грађевинско земљиште се отуђује у виђеном стању.   

          
Заинтересовани могу разгледати предметне локације према договору са ЈП „Предузеће за развој, урбанизам и изградњу општине Књажевац“ Књажевац.

3. Будући инвеститор је дужан да на парцели изгради објекте, тј. да грађевинско земљиште приведе намени утврђеној у тачки 1. овог Огласа у року од 2 године од дана овере Уговора о отуђењу грађевинског земљишта из јавне својине општине Књажевац (у даљем тексту: Уговор), а ако то не учини Општина може раскинути Уговор једностраном изјавом воље.  


  Будући инвеститор се обавезује да о испуњењу обавезе из става 1. ове тачке Огласа благовремено обавести Општину и приложи употребну дозволу за објекте.


   У случају немогућности Будућег инвеститора да у роковима предвиђеним Огласом изгради објекте односно грађевинско земљиште приведе намени, из разлога који му се не могу приписати у кривицу, Будући инвеститор је овлашћен да од Општине писмено тражи продужење рока за изградњу објеката.

              Општина ће прихватити предлог за продужење рока изградње односно привођења намени, ако за то постоје оправдани разлози, о чему је Будући инвеститор дужан да пружи доказе уз захтев из претходног става.

               О разлозима за продужење рока изградње односно привођења намени, Будући инвеститор је дужан да обавести Општину најкасније на 60 дана пре истека рока за изградњу објеката односно привођења намени.
               Уколико Будући инвеститор не испуни своју обавезу изградње објеката у року који је предвиђен овим Огласом и Општина једнострано раскине Уговор због неиспуњења, Будући инвеститор је дужан да парцелу преда у државину Општине у року од 60 дана од дана раскида Уговора када му и престаје право својине, тако што ће са ње о свом трошку уклонити сав материјал и евентуалне делове објеката у изградњи и изграђене и довести парцелу најмање у стање пре преузимања и омогућити Општини успостављање фактичке и правне власти на парцели.

               Будући инвеститор и Општина се могу писмено споразумети да делови објеката у изградњи остану на парцели, као и да права стечена за потребе изградње објеката, као што су права на прикључење на комуналне објекте и инсталације, као и друга права која прате Уговор и изградњу објекта, припадну новом Будућем инвеститору- општини Књажевац или новом купцу грађевинског земљишта одређеном од стране општине Књажевац, ако се он са тиме сагласи, уз обавезу плаћања накнаде Будућем инвеститору за уступање дела изграђених објеката и права стечених за потребе изградње објеката, а по посебно спроведеном поступку и одлучивању у вези с тим, од стране овлашћених органа општине Књажевац.
               Општина може Уговор раскинути једностраним отказом без отказног рока, а дан пријема писменог отказа код Будућег инвеститора се сматра даном аутоматског раскида Уговора, и то због неиспуњења услова и обавеза од стране Будућег инвеститора на начин и у роковима утврђеним у ставу 1, 2, 3, 4 и 5. ове тачке Огласа.

                 Општина и Будући инвеститор могу једнострано раскинути Уговор у свим другим случајевима са отказним роком од 60 дана од дана пријема писаног отказа. 

            4. Право учешћа на јавном надметању имају сва правна и физичка лица која поднесу 

пријаве на начин одређен овим огласом и уплате гарантни износ на рачун буџета општине Књажевац, број 840-592804-17.

               Учеснику јавног надметања који постигне највећу цену земљишта и добије земљиште у својину, гарантни износ се урачунава у цену земљишта. Осталим учесницима гарантни износ се враћа у року од 8 дана.

               У случају да учесник у поступку јавног надметања, не приступи јавном надметању или не учествује у јавном надметању са понуђеним почетним износом цене земљишта као и учесник који је понудио највиши износ цене земљишта одустане од закључења уговора губи право на повраћај гарантног износа.


5. Пријаве за учешће на јвном надметању се подносе у затвореној коверти са назнаком 

„За Комисију за отуђење и давање у закуп грађевинског земљишта у јавној својини општине Књажевац“.


Пријава за учешће на јавном надметању мора да садржи:

1) За физичка лица: име, презиме и адресу, као и матични број пријављеног физичког лица, а за предузетнике и податке о упису у регистар надлежног органа (као и порески идентификациони број).

2) За правна лица: назив, односно фирму и седиште правног лица, податке о упису у регистар надлежног органа (број, датум и назив органа)- извод из АПР -а о регистрацији привредног субјекта, порески идентификациони број, потпис овлашћеног лица и печат, овлашћење за заступање оверено од стране надлежног органа.

3) Доказ о уплаћеном гарантном износу,

4) Изјаву о прихватању услова из огласа.


Пријаве за јавно надметање се подносе у периоду од 04.11.2019. године до 03.12.2019. године.  

           Пријава поднета у отвореној коверти сматраће се неуредном и као таква биће одбачена.

Неблаговремено поднета пријава се неотворена враћа подносиоцу са обавештењем да је 

иста неблаговремено поднета.


6. Поступак јавног надметања спровешће се и у случају да пристигне најмање једна 

благовремена и потупуна пријава на основу које се подносилац региструје и проглашава купцем, ако почетну цену по којој се грађевинско земљиште отуђује из јавне својине прихвати као купопродајну цену, с тим да уколико не прихвати купопродајну цену губи право на враћање депозита. 

               Учесник који понуди највиши износ купопродајне цене потписује изјаву о висини понуђене цене коју је дужан да уплати у року утврђеном огласом. 

               Уколико учесник из става 2. ове тачке Огласа не закључи уговор и не уплати купопродајну цену у предвиђеном року, губи право на повраћај депозита.

               Председник, и чланови Комисије не могу бити учесници у поступку јавног надметања.


7. Јавно надметање ће се одржати дана 06.12.2019. године у просторијама општине Књажевац, улица Милоша Обилића број 1, соба број 1 (сала Општинског већа)
А) за катастарску односно грађевинску парцелу бр.  1516, КО Дреновац, уписана у ЛН. бр. 133 КО Дреновац у 10:00 сати.

Б) за катастарску односно грађевинску парцелу бр.1517, КО Дреновац, уписана у ЛН. бр. 133 КО Дреновац у 10,30 сати.

8. Поступак по огласу спроводи Комисија за отуђење и давање у закуп грађевинског 
земљишта у јавној својини општине Књажевац .

               Комисија по окончаном поступку утврђује Предлог за избор најповољнијег понуђача.


9. Грађевинско земљиште у јавној својини се отуђује лицу које понуди највећу цену за то 

земљиште, и која се не може накнадно умањити.


    Цена грађевинског земљишта које се отуђује, плаћа се у целости пре закључења уговора о отуђењу грађевинског земљишта.


    Код једнократног плаћања цене грађевинског земљишта у јавној својини лицу које понуди највећу цену за то земљиште, одобрава се попуст од 50% од утврђене цене грађевинског земљишта.

                Попуст који одобрава општина Књажевац као власник грађевинског земљишта за једнократно плаћање одређене цене не сматра се умањењем највеће цене.

           10.  Одлуку о отуђењу грађевинског земљишта из јавне својине општине након спроведеног поступка јавног надметања, доноси надлежни орган општине Књажевац. 

                 На основу Одлуке из претходног става, закључује се Уговор између општине Књажевац и лица коме се отуђује грађевинско земљиште. 


      У име општине Уговор о отуђењу грађевинског земљишта из јавне својине закључује председник Општине уз претходно прибављено мишљење Правобранилаштва општине Књажевац.


11. Уговор о отуђењу грађевинског земљишта у јавној својини којим ће се регулисати међусобна права и обавезе закључује се  у року од 30 дана од дана ступања на снагу Одлуке. 

                  Уколико лице коме се земљиште отуђује не приступи закључивању Уговора из става 1. ове тачке Огласа,  надлежни орган доноси Одлуку којом ће ставити ван снаге Одлуку о отуђењу земљишта из тачке 10. овог  Огласа. 

                  Одлука надлежног органа непосредно се доставља лицу на које се односи. 

                  Одлука надлежног органа је коначна.


12. Трошкови овере Уговора, пореза и укњижбе у јавним катастарским књигама и други 

трошкови отуђења грађевинског земљишта падају на терет купца.


13. О резултатима огласа учесници ће бити обавештени на сам дан одржавања јавног 

надметања.

            Сва ближа обавештења могу се добити на телефон 019/731-623, локал 124.


14. Оглас ће бити објављен у средствима јавног информисања, на сајту општине и Огласној 

табли Општинске управе.

               Обрадио,
    правник Снежана Ристић

             Шеф Одсека,
  дипл. правник Веслана Вукић

      Руководилац Одељења,

  дипл. грађ. инж. Зоран Ђорђевић

    Начелник Општинске управе,

    дипл. правник Емилија Тасић
Број: 463-80/2019-09

31.10.2019. године

К њ а ж е в а ц

                                                                                                                ПРЕДСЕДНИК 
                                                                                                           ОПШТИНСКОГ ВЕЋА,

                                                                                                              мр Милан Ђокић

                                                                                                          _____________________

